10 redes om Cape Town Art Fair by te woon | Netwerk24
10 redes om Cape Town Art Fair by te woon
17 Februarie 2017 05:21
Justin Dingwall stel sy nuwe versameling van werke, Black Swan Theory, by die fees bekend.Foto: Instagram
Kunsliefhebbers sal dalk oorweldig voel deur die reuse-program wat by vanjaar se Cape Town Art Fair aangebied word.
Die vyfde fees vir die skone kunste word van 17 tot 19 Februarie in die Kaapstadse Internasionale Konferensiesentrum (Kiks) gehou en sal die grootste een ooit wees.
Meer as 80 kunsgalerye, kurators en kunstenaars sal werke in twee sale van die Kiks uitstal, en 'n reeks geleenthede en partytjies word rondom die fees gehou.
Hier is tien van die feesorganiseerders se hoogtepunte:
1. Uitvoerende kuns
Die internasionaal bekroonde uitvoerende kunstenaar Donna Kukama voer Vrydag 17 Februarie om 18:00 in die ouditorium Chapter L: Where Rain Clouds Gathered, 'n nuwe werk, uit.
2. 'n Menslike Karwas
Dit is 'n grootskaalse interaktiewe installasie deur Katharien de Villiers van die Smith Gallery.
Ontluikende talent van oor die vasteland van Afrika en die diaspora heen sal in Tomorrows/Today ten toon gestel word. Elke kunstenaar wat hieraan deelneem, sal 'n solo-aanbieding doen en 'n toekenning sal Sondag om 16:00 met die afsluiting van die fees aan een van hulle gemaak word.
Die Cape Town Art Fair is glo dié plek om te wees vir kunsversamelaars. Kunshandelaars, batebestuurders en kunskenners vlieg van oor die wêreld heen na Kaapstad om belangrike werke te koop.
Die meeste van die werke by die fees is te koop en ervare kurators en galery-eienaars sal beskikbaar wees om raad te gee oor die kunsmark.
'n Verskeidenheid internasionale en plaaslike kunskenners sal besprekings in die Kiks-ouditorium lei.
Die moderne Suid-Afrikaanse kunstenaar Zander Blom sal Vrydag 17 Februarie van 14:00 tot 15:00 eksemplare van sy nuwe boek Zander Blom: Paintings Volume II by die Stevenson-stalletjie in die afdeling vir tydskrifte en publikasies onderteken.
7. Kos, koffie en sjampanje
Koffie, drankies en talle kosstalletjies sal by die fees beskikbaar wees sodat niemand honger of dors hoef te ly nie. Die After Hours Bar by die Gin Bar in Waalstraat 64 in Kaapstad sal na-ure ontspanning aan kunsliefhebbers bied. Top-sjampanje sal beskikbaar wees vir dié wie se smaak in kuns en sjampanje dieselfde is.
Die fliek Afro Promo #1 Kinglady van die internasionale kunstenaar Nora Chipaumire sal vertoon word, asook Mohau Modisakeng se Inzilo. Albei word Sondag 19 Februarie van 16:00 tot 17:00 vertoon.
Toets jou bene op Michael Linders van Smith Gallery se King of My Castle (2017)-springkasteel. Dié reuse-installasie kan pret wees, maar is eintlik 'n ernstige kommentaar op die narcisme van internetkultuur en is deel van die fees se "Unframed"-afdeling.
Kunspublikasies van oor die wêreld heen sal by die fees beskikbaar wees. Dit sluit die splinternuwe tydskrif Adjective in. Dié tydskrif word by die fees bekend gestel. Die fees spog ook met sy eie app, die CTAF-app op die Artsy-platform, wat mense sal help om die fees te navigeer.